Aalborg Stiftstidende, 1845-12-22
Fædrelandet meddeler et ligesaa mærkeligt som interessant Exempel paa den mageløse Forstandsløshed, Embedsmænd i overdreven Politi= og Jnqvisitionsiver kunne lægge for Dagen: Herredsfogden i Meerløse og Tudse Herreder, Justitsr. Lynge, som, for Cancellicirculairet, udkom, var saare lidet urolig over Bondebevægelsen, som endog selv personlig bivaanede den ene af de to Demonstrationer, der paaberaabes som Circulairets eneste Motiver, nemlig Sammenkomsten af Frydendals Godses Bønder med deres Herremand og fandt samme saa lovlig, fredelig og sømmelig, at han ikke engang ansaae det Umagen værd at gaae ud i Gaarden til de Forsamlede, men, siddende i et Vindue, morede sig med at tælle deres Antal, – denne Justitsraad Lynge er bleven saa er i Hovedet af Cancellicirculairet og den dermed fulgte Ordre til Forhørers Optagelse o. des, at han har tilskrevet en anseet Landeiendomsbesidder i Holbeks Amt Capitain Jespersen til Grønneberggaard, følgende BrevPaa Grund af, at det under de Forhører, der optages til Oplysning om Bevægelserne blandt Bondestanden, er opgivet, at Deres Velbyrdighed ved sidste Marked i Holbehar uddeelt Exemplarer af de Nr. af Bladet Fædrelandet, som indeholde en Kritik over Cancelliets Circulaire af 8de f. M., til forskjellige Bønder, for at Sammes Jndhold kunde blive bekjendt iblandt Bondestanden, tillader jeg mig at anmode Dem om behageligst at ville med omgaaende Post meddele mig Deres Erklæring, om bemeldte Opgivende er rigtigt, og i bekræftende Fald tillige om (1) hvad der har givet Dem Anledning til en saadan Uddeeling Herpaa har Justitsraaden erholdt følgende Svar: J Anledning af Hr. Justitsraadens ærede Skrivelse af 4de d. M. er det mig en Fornøielse at kunne tjene Dem med den Oplysning, at det forholder sig aldeles rigtigt, at jeg paa sidste Marked i Holbek har uddeelt nogle Exemplarer af "Fædrelandets" Artikler og Cancellicirculairet af 8de f. M. og at Anledningen dertil, saaledes som Hr. Justitsraaden meget rigtig har forudsat, er at søge i mit Ønske: at Sammes Jndhold kunde blive bekjendt iblandt Bondestanden." Det vil være tilfredsstillende for Hr. Justitsraaden at erfare, at ogsaa jeg efter ringe Evne understøtter Hr. Justitsraadens Bestræbelser for baade ialmindelighed at udbrede Oplysning og Almeenaand iblandt Bondestanden, og navnlig for at gjøre den bekjendt med dette Circulaires Aand og Følger. Jeg forbliver Hr. Justitsraadens ærbødigste N. F. Jespersen. Det vilde fast være ubegribeligt – siget Fædrel. hvorledes En, der dog, som sagt, haver faaet Embede, kunde troe ved et saa plumt Middel at kunne forskrække en Mand, der ved sin Dygtighed og uafhængige Stilling nyder stor Anseelse blandt Bondestanden i sin Egn, og derfor er Hertemændene og deres Amtmand en Torn i Øiet; hvorledes en Embedsmand, selv nok saa langt nede paa Stigen, kunde oversee, at Embedsvældet lidet et Nederlag, hver Gang de gjør et frugtesløst Forsøg paa at drage det Lovlige i Tvivl og bestride den aabenbare Ret, – det vilde, som sagt, fast være ubegribeligt, dersom Justitsraad Lynge ikke samtidigt havde lagt for Dagen, at hans Confusion er uden af Grændse. Han har nemlig kaldt flere Bønder for sig og forbudt dem baade selv at læse Fædrelandet og at laane det til Andre. Man maa vel antage, at Justitsraad Lynge ønsket "Fædrelandet, læst saalidt som muligt af Bønderne; men hvis dette har været hans Mening, saa er det jo aabenbart, at han ved at forbyde Læsningen af vort Blad, uden at kunne lægge nogensomhelst Hindring i Veien for dets Udbredelse, og uden at kunne bilde noget blot en ganske lille Smule fornuftigt Menneske ind, at dette Forbud har det Allerringeste at betyde, netop vil opnaae det Modsatte af hvad han har tilsigtet, nemlig at Fædrelandet vil blive læst langt meer end nogensinde før i Meerløse og Tudse Herreder. Vi kunde med Hensyn til vort Blads og det Læse kredses Udbredelse ikke ønske noget mere hensigtsmæssigt Skridt foretaget, end at alle Landets Politimestre vilde følge. Justitsraad Lynges Exempel. Men det er der desværre vel intet Haab om."(Fædrel.